ชักชวนสมาชิก ให้ไปตะลุยกินกาแฟที่เขาค้อ
ร้านนี้เป็นร้านแรกของทริป
แถมเป็นร้านที่ยังไม่เคยมาเสียด้วย

พิกัดร้าน อยู่หลังวัดผาซ่อนแก้ว
ผมเลือกที่จะจอดรถด้านล่าง
แล้วเดินขึ้นไป

บรรยากาศร้านเป็นแบบเปิดโล่ง
ลมโชยตลอด
ตอนแรกนั่งด้านนอก แต่ไปตอนเที่ยง
แดดไล่ ร้อนสะงั้น
เลยมานั่งด้านใน
มี wifi ฟรี

ร้านมีอาหารด้วย
แต่สั่งมาแต่เครื่องดื่มกัน ไปสี่คน สั่งสี่แก้ว
คาราเมลมัคคิอาโต้ 85 บาท
ชาเขียวลาเต้ 90 บาท
เอสเปรซโซ่เย็น 75 บาท
คาปูชิโน่เย็น 80 บาท

ของผมเป็นคาราเมลมัคคิอาโต้ครับ
รสขมดีนะ แต่ไม่ได้กลิ่นกาแฟ
และไม่ได้รสหวานของคาราเมลเลย
สอบถามคุณก้อย
บอกชาเขียว รสเข้มชาดี
แต่ไม่ค่อยหวาน

สรุปโดยรวมว่า ราคาสูงไปนิดนึง
ช่วงนั่งรอก็ตะเวนถ่ายรูปกัน
เสียดาย วันนี้ไม่มีหมอกมาให้ดู